open-index/open-wikipedia-markdown huggingface dataset:
ფლავია პენეტა

**ფლავია პენეტა** (; დ. 25 თებერვალი, 1982, ბრინდიზი, იტალია) — იტალიელი ყოფილი პროფესიონალი ჩოგბურთელი, მსოფლიოს ყოფილი მეექვსე ჩოგანი.

პენეტას 1 დიდი სლემის ტურნირი აქვს მოგებული – 2015 წელს აშშ-ის ღია პირველობის ფინალში, მან თანამემამულე რობერტა ვინჩი ორ სეტში დაამარცხა. მატჩის დასრულების შემდეგ დაჯილდოების ცერემონიაზე, პენეტამ განაცხადა, რომ წლის ბოლოს დაასრულებდა პროფესიონალურ კარიერას. ჯამში მას WTA-ის 11 ტურნირი აქვს ერთეულებში მოგებული. იგი იყო პირველი იტალიელი ქალი ჩოგბურთელი, რომელიც ერთეულთა მსოფლიო რეიტინგის ათეულში შევიდა.

წყვილებში პენეტას ერთხელ აქვს ავსტრალიის ღია პირველობა მოგებული. იგი გახდა პირველი იტალიელი ქალი ჩოგბურთელი, რომელმაც წყვილთა რეიტინგში შეძლო პირველი ადგილის დაკავება. წყვილებში მან ასევე ერთხელ მოიგო წლის შემაჯამებელი ტურნირი. ჯამში იტალიელმა ჩოგბურთელმა 17 წყვილთა ტურნირზე გაიმარჯვა.

სანაკრებო დონეზე, პენეტამ ოთხჯერ მოიგო ფედერაციის თასი იტალიის ნაკრებთან ერთად.

## პირადი ცხოვრება
ფლავია პენეტა დაიბადა ბრინდიზში 1982 წლის 25 თებერვალს. ჰყავს უფროსი და. ჩოგბურთის თამაში 5 წლის ასაკში მამასთან ერთად დაიწყო. ფლავიას ფავორიტი ჩოგბურთელი, ერთეულებში დიდი სლემის 9 გზის გამარჯვებული მონიკა სელეში იყო.

2016 წელს, პენეტა იტალიელ ჩოგბურთელ ფაბიო ფონინიზე დაქორწინდა. 2017 წლის 19 მაისს, წყვილს ვაჟი შეეძინა, რომელსაც ფედერიკო დაარქვეს.

## სტატისტიკა და მიღწევები
### დიდი სლემის ტურნირების ფინალები
#### ერთეულები: 1 (1–0)
#### წყვილები: 3 (2–1)
### წლის შემაჯამებელი ტურნირის ფინალი: 1 (1–0)
## რესურსები ინტერნეტში 
*   
* 
* პენეტა WTA-ს ოფიციალურ საიტზე
* პენეტა ITF-ის ოფიციალურ საიტზე 
* პენეტა ფედერაციის თასის ოფიციალურ საიტზე 

## სქოლიო
კატეგორია:იტალიელი ჩოგბურთელები
კატეგორია:ავსტრალიის ღია პირველობის ჩემპიონები ჩოგბურთში
კატეგორია:აშშ-ის ღია პირველობის ჩემპიონები ჩოგბურთში
კატეგორია:დაბადებული 1982
კატეგორია:დაბადებული 25 თებერვალი
კატეგორია:ცოცხალი ადამიანები
აჯამფაზრა

**აჯამფაზრა** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (გუფის თემი), მდინარე ღალიძგის მარჯვენა მხარეზე. ზღვის დონიდან 240 მ, ოჩამჩირიდან 25 კმ. 2008 წლიდან ოკუპირებულია რუსეთის ფედერაციის მიერ.

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
ვარსკვლავური ომები: ძველი რესპუბლიკის რაინდები (კომიქსები)

„**ვარსკვლავური ომები: ძველი რესპუბლიკის რაინდები**“ () —  სიუჟეტური თაღი ვარსკვლავური ომების კომიქსების სერიაში. მისი სცენარის ავტორია ჯონ ჯექსონ მილერი. პირველი ნომერი გამომცემლობამ Dark Horse Comics გაყიდვაში 2006 წელს გამოუშვა. კომიქსის ამ სერიაში მოთხრობილი ამბები მიმდინარეობს ვარსკვლავური ომების სამყაროში და ძირითადად ეხება ზეინ კერიკს, ახალგაზრდა ჯედაის, რომელსაც პადავანების მკვლელობა დააბრალეს.

## გამოცემები 
### გზაჯვარედინები
გალაქტიკას ბნელი ჟამი დაუდგა. ძველი რესპუბლიკის რესურსებზე გადამწყვეტი დარტყმა მანდალორელებმა მიიტანეს. ომით უკმაყოფილო რაინდების ნაწილი თვლის, რომ ჯედაებმა ამ ბრძოლებში უფრო მეტად უნდა იაქტიურონ.

### ცერემონია 
ჯედაების აკადემიის აღსაზრდელი ზეინ კერიკი ღელავს, რომ მას არ მიანიჭებენ რაინდის წოდებას. ამავე დროს მას ავალებენ სნივიან გრიფის დაჭერას, მაგრამ დავალებას არ ასრულებს. ბრუნდება რა ჯედაების ტაძარში, კერიკი აღმოაჩენს ოთხ მოკლულ პადავანს. შეშინებული ზეინი გარბის. მას ადანაშაულებენ პადავანთა მკვლელობაში. პლანეტიდან გაღწევის ერთადერთი შანსი ქალაქის ქვედა ნაწილია. სწორედ იქ დაედევნებიან მას უმაღლესი ჯედაები.

კერიკი და გაიძვერა გრიფი მეგობრები ხდებიან. გრიფს იმედი აქვს, რომ პლანეტიდან გაქცევაში არკანიანელები, კემპერი და ჯარაელი დაეხმარებიან. მაგრამ მათი ხომალდი მრავალი წელია, არ ამოძრავებულა, ამიტომ უცნობია, რამდენად გაუძლებს შესაძლო თავდასხმას.

ზეინი ცდილობს, დაუკავშირდეს ჯედაების ორდენს და დაადგინოს სიმართლე, მაგრამ უშედეგოდ. კერიკი დროებით დაეშვება *მოხეტიალე მთვარეზე*, ასტეროიდზე და მოძებნის Т1-LB დროიდის ნარჩენებს. ამ დროს მას პოულობენ მასწავლებელი, ლუსიენი და ტარისის პოლიცია.

კემპერის მიერ აღდგენილი დროიდი ადასტურებს, რომ მედიტაციის დროს უმაღლესმა ჯედაებმა იხილეს ერთ-ერთი პადავანის მიერ ჯედაების განადგურების სცენა. ზეინი ხვდება, რომ გამოსავალი მხოლოდ ერთია და მისი დევნა არ შეწყდება. იგი მოითხოვს გრიფისა და არკანიანელთა თავისუფლებას, თავად კი მიჰყვება მონადირეს, რომელსაც იგი უკან, კორუსანტზე მიჰყავს.

### აალების წერტილი
### ხელახალი გაერთიანება
### შიშის დღეები
### რისხვის ღამეები
### განცვიფრების ზიზღი
### ტანჯვის რაინდები
### ვექტორი
### ამაღლებული
### შემობრუნების ჟამი
### გამართლება
### წინასწარმეტყველის მოტივები
### პატიოსანი შესრულება
### ამბიციების დუელი
### ნიღბები
### მომკობა
### გამანადგურებელი
### დემონი
## რესურსები ინტერნეტში
* [ინფორმაცია ვუკიპედიაში](http://starwars.wikia.com/wiki/Star_Wars:_Knights_of_the_Old_Republic_(comics))

კატეგორია:2006 წლის კომიქსები
ძველი რესპუბლიკის რაინდები
აყვარჩაფანი

**აყვარჩაფანი** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ტყვარჩელის თემი), მდინარე ღალიძგის მარცხენა ნაპირზე. ზღვის დონიდან 320 მ, შავი ზღვიდან 22 კმ, ოჩამჩირიდან 29 კმ. 

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
ვერდენი

**ვერდენი** (, ) — ქალაქი საფრანგეთში. მდებარეობს საფრანგეთის ჩრდილო-აღმოსავლეთ ნაწილში, ლოთარინგიის რეგიონის, მიოზის დეპარტამენტში. 

## ისტორია
843 წელს ქალაქში დაიდო ვერდენის ხელშეკრულება, რომლის ძალითაც კარლოს დიდის იმპერია ურთიერთშორის გაინაწილეს მისმა შვილიშვილებმა - იმპერატორმა ლოთარ I-მა და მისმა ძმებმა ლუდვიგ გერმანელმა და შარლ მელოტმა. შესაბამისად ჩამოყალიბდა იტალია, გერმანია და საფრანგეთი. 

1916 წელს, პირველი მსოფლიო ომის დროს ქალაქი წარმოადგენდა გერმანიისა და საფრანგეთის ჯარის ნაწილებს შორის სამხედრო ოპერაციის არენას.

## იხილეთ აგრეთვე
* ვერდენის ხელშეკრულება
* ვერდენის ოპერაცია

## რესურსები ინტერნეტში
* La place forte de Vedun 1870–1918 
* GPS-Teamproject "Verdun - Somme - 1916"
* 

* 
* 
* 
* 
* 
* 
* 

კატეგორია:საფრანგეთის ქალაქები
ახალი აკვასკია

**ახალი აკვასკია**, *ახალი აკვასქია* — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ბესლახუბის თემი), ტყვარჩელ-ოჩამჩირის გზატკეცილზე. ზღვის დონიდან 80 მ, ოჩამჩირიდან 9 კმ. 

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
შალიმარის ბაღები

**შალიმარის ბაღები** — სპარსული ბაღები პაკისტანის ქალაქ ლაჰორში, რომლებიც მოგოლთა იმპერატორმა შაჰ-ჯაჰანმა გააშენა. მშენებლობა დაიწყო ახ.წ. 1641 წელს და მომდევნო წელშივე დასრულდა. 

ბაღის სიგრძე ჩრდილოეთიდან სამხრეთისკენ 658 მეტრია, აღმოსავლეთიდან დასავლეთით 258 მეტრი. მას პარალელოგრამის ფორმა აქვს და გარს ორნამენტებიანი, აგურის მაღალი კედელი არტყია. ბაღის ტერიტორიაზე მდებარეობს მარმარილოს სასახლე და მოზაიკებით მორთული, მოოქროვილი მეჩეთი, ასევე რამდენიმე ჩანჩქერი და დეკორირებული ხიდი.

1981 წელს, შალიმარის ბაღები იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*The Herbert Offen Research Collection of the Phillips Library at the Peabody Essex Museum 
*Sattar Sikander, *The Shalamar: A Typical Muslim Garden*, Islamic Environmental Design Research Centre 
*Chapter on Mughal Gardens from Dunbarton Oaks discusses the Shalimar Gardens 

კატეგორია:მსოფლიო მემკვიდრეობის ძეგლები პაკისტანში
მეტამორფული ქანები

right|მინი|250პქ|კვარციტი
**მეტამორფული ქანები** — დედამიწის წიაღში ტემპერატურის, წნევისა და ფლუიდების გავლენით გარდაქმნილი დანალექი ან მაგმური ქანები. 

მაგმური ქანების გარდაქმნის შედეგად წარმოქმნილ მეტამორფულ ქანებს უწოდებენ *ორთოქანებს*, ხოლო დანალექი ქანების შეცვლის შედეგად წარმოქმნილს — *პარაქანებს*. მეტამორფულ ქანებს ახასიათებს ფიქლებრივი ტექსტურა. 

მეტამორფული ქანების შედგენილობა განისაზღვრება საწყისი ქანის შედგენილობით, მეტამორფიზმის ტემპერატურითა და წნევით, ხოლო მეტასომატიზმის დროს — ნივთიერების მიგრაციის ინტენსიურობით. თიხით მდიდარი ქანების მეტამორიზმის შედეგად წარმოიქმნება ფილიტები, ქარსიანი ფიქლები და გნაისები. მერგელებისა და ფუძე მაგმური ქანების გარდაქმნის შედეგად — ქლორიტიანი ფიქლები და ამფიბოლიტები; კირქვების ხარჯზე — მარმარილო. 

ძალზე დიდი წნევის პირობებში წარმოიქმნება ეკლოგიტები. მეტამორფული ქანების შემადგენელი სპეციფიკური (ტიპომორფული) მინერალებია — ანდალუზიტი, სილიმანიტი, დისთენი, სტავროლითი, გრანატები და სხვა.

## იხილეთ აგრეთვე
* დანალექი ქანები
* მაგმური ქანები
* მეტამორფიზმი

## ლიტერატურა 
## რესურსები ინტერნეტში 
*მეტამორფიზმი  
*მეტამორფიზმი  
*მეტამორფიზმი  

კატეგორია:მეტამორფული ქანები
მაგმური ქანები

მინი|250პქ|მაგმური ქანი
**მაგმური ქანები** — მაგმის გაცივებისა და დაკრისტალების შედეგად წარმოქმნილი ქანები. მაგმის გაცივების პირობების მიხედვით არჩევენ მაგმური ქანების ორ ძირითად ტიპს: 
* ეფუზიურს (ვულკანურს, ამონთხეულს), როდესაც ლავის სახით ამონთხეული მაგმა დედამიწის ზედაპირზე ცივდება;
* ინტრუზიულს (სიღრმულს), როდესაც მაგმა დედამიწის ქერქის სიღრმეში ცივდება.

ვულკანური ქანები ლავის სწრაფი გაცივების გამო წვრილკრისტალურია, ხშირ შემთხვევაში ჭარბად შეიცავს მინას. ინტრუზიული ქანები დედამიწის ქერქის სიღრმეში მაგმის ნელი გაცივების გამო სრულკრისტალური და მსხვილმარცვლოვანია.

მაგმური ქანები, ჩვეულებრივ, სილიკატური შედგენილობისაა, მათი მთავარი კომპონენტის — SiO2-ის შემცველობის მიხედვით განარჩევენ ულტრაფუძე ქანებს, ფუძე ქანებს, საშუალო მჟავიანობის ქანებს, მჟავა ქანებს; ზოგი მკვლევარი გამოჰყობს აგრეთვე ულტრამჟავა ქანებს, რომლებიც შეიცავენ 75 % მეტ SiO2-ს.

ტუტე ელემენტების (Na,K) შემცველობის მიხედვით, ქანების ჩამოთვლილ ჯგუფებში, განასხვავებენ ნორმალური და ტუტე რიგის მაგმურ ქანებს. 
მაგმურ ქანებთან დაკავშირებულია სხვადასხვაგვარი სასარგებლო წიაღისეული. მაგალითად: მჟავა ქანებთან გვხვდება კალა, ვოლფრამი, ოქრო; ფუძესთან — სპილენძი, ტიტანი; ულტრაფუძესთან — პლატინა, ნიკელი, ქრომი; ტუტესთან — აპატიტი, იშვიათად მიწათა ელემენტები და სხვა.

## იხილეთ აგრეთვე 
* დანალექი ქანები
* მეტამორფული ქანები
* ტუტე ქანები

## რესურსები ინტერნეტში 
* USGS Igneous Rocks 
* Igneous rock classification flowchart 
* EarthChem, a portal to rock chemistries 

## ლიტერატურა 
* Заварицкий А. Н., Изверженные горные породы, М., 1955.

კატეგორია:მაგმური ქანები
კატეგორია:ვულკანოლოგია
აძიბჟარა (ოჩამჩირის მუნიციპალიტეტი)

**აძიბჟარა** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (მოქვის თემი), მდინარე ოტაფის (მოქვის აუზი) მარცხენა ნაპირას. ზღვის დონიდან 110 მ, ოჩამჩირიდან 21 კმ. 

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
ლადო ასათიანის ქუჩა (თბილისი)

**ლადო ასათიანის ქუჩა** — ქუჩა თბილისში, მთაწმინდის და კრწანისის რაიონებში (კალა,სოლოლაკი). პურის მოედნიდან გიზო ნიშნიანიძის ქუჩამდე.

ქუჩა სხვადასხვა დროს სხვადასხვა სახელს ატარებდა; თავდაპირველად, ახლანდელ შალვა დადიანის ქუჩასთან და გიზო ნიშნიანიძის ქუჩასთან ერთად, იყო კოჯრისკენ მიმავალი გზის ნაწილი. 1841 წელს გამოეყო კოჯრის გზას და ბაღის ქუჩა ეწოდა, 1843 წელს — ვასილ ბებუთოვის ქუჩა, 1922 წელს — ფრიდრიხ ენგელსის ქუჩა. ლადო ასათიანის სახელი ქუჩას 1991 წელს მიენიჭა.

აღსანიშნავია ქუჩაზე არსებული შენობა-ნაგებობები: 66-ე სკოლა-გიმნაზიის შენობა (მოქანდაკე ინჟინერი როტინოვი), არქიტექტორ კორნელი ტატიშჩევის საკუთარი სახლი (მოქანდაკე ნ. ალიევი). აქვს 2 შესახვევი.

## ისტორია 
ფეოდალურ პერიოდში აქაური მიწების დიდი ნაწილი ბებუთაშვილების გვარს ეკუთვნოდა. XVIII საუკუნეში ქუჩის დასაწყისში იდგა ბებუთაშვილების სასახლე, რომელსაც სხვადასხვა ნაგებობითა და ეზო-ბაღით საკმაოდ ვრცელი ტერიტორია ეკავა. ამ ტერიტორიაზე ყოფილა პატარა აუზი მარმარილოს ლომებით და, აგრეთვე, ქვის აუზი, რომლებშიც წყალი სოლოლაკის მთიდან მოდიოდა მილებით. 1916-2009 წლებში ქუჩიდან იყო შესასვლელი სოლოლაკის გვირაბში, რომელიც უკავშირდება თბილისის ბოტანიკურ ბაღს.

## ფოტოგალერეა 
**ქუჩის ეზოში მდებარე აუზი მარმარილოს ლომებით**

Image:ასათიანის ქუჩის ეზოში მდებარე აუზი მარმარილოს ლომებით.jpg|
Image:აუზი მარმარილოს ლომებით.jpg|

## ლიტერატურა 
კატეგორია:ძველი თბილისი
ასათიანი
აჯაჟვი

**აჯაჟვი** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (მოქვის თემი), მდინარე მოქვის მარცხენა მხარეზე. ზღვის დონიდან 40 მ, შავი ზღვიდან 9 კმ, ოჩამჩირიდან 9 კმ. სახელწოდება აფხაზურია და „ბებერ მუხას“ ნიშნავს. 1930 წელს მოქვის თემში შედიოდა აჯას, ხოლო 1949 წელს *აჯაჟვის* სახლწოდებით.2008 წლიდან ოკუპირებულია რუსეთის ფედერაციის მიერ.

## სქოლიო
კატეგორია:ოჩამჩირის მუნიციპალიტეტის სოფლები
აყვარაში (ოხურეის თემი)

**აყვარაში** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ოხურეის თემი), მდინარე ოხურეიზე (ანარიის შენაკადი. ზღვის დონიდან 80 მ, ოჩამჩირიდან 12 კმ. 

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
აქიდრა

**აქიდრა** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ჭლოუს თემი), მდინარე დუაბის მარჯვენა ნაპირზე. ზღვის დონიდან 220 მ, შავი ზღვიდან 20 კმ, ოჩამჩირიდან 24 კმ. 

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
ნორვეგიის მდინარეების სია

სტატიაში მოცემულია ნორვეგიის 20 ყველაზე გრძელი მდინარის სია. სიგრძე ნაჩვენებია მილებში:

# გლომა (373)
# პასვიკელვა და ივალოიოკი (236) (86 in ნორვეგიაში, 149 ფინეთში)
# ნუმედასლოგენი (218)
# გუდბრანდსდასლოგენი and ვორმა (218)
# ტანაელვა (216)
# Drammensvassdraget (დრამენსელვა) (187)
# სკიენსვასდრაგეტი (155)
# ბეგნა (155)
# ოტრა (152)
# ტრისილელვა (144)
# ალტაელვა (142)
# ნამსენი (141)
# ჰალინგდალსელვა და სნარუმსელვა (136)
# არენდალსვასდრაგეტი (ნიდელვა (ეუსტ-აგდერი)) (129)
# ორკლაელვა (106)
# რენაელვა (102)
# ვეფსნა (101)
# ნეა-ნიდელვასდრაგეტი (96)
# ქარასიოჰკა (96)
# გიოულა (სოგნ-ოგ-ფიურანე) (90)

## სხვა მდინარეები
მათ შორის:
*აკერშელვა
*ფლოკსტადელვა

## იხილეთ აგრეთვე 
* De lengste elvene i Norge  ("*ნორვეგიის უგრძესი მდინარეები*" (*ნორვეგიულად*) Norwegian Water Resources and Energy Directorate-დან)


კატეგორია:ევროპის მდინარეები
სუპერკონტინენტი

მინი|კონტინენტების დაშლის პროცესი
**სუპერკონტინენტი** () — კონტინენტი, რომელიც შეიცავს დედამიწის კონტინენტური ქერქის დიდ ნაწილს. კონტინენტების გადაადგილების შესწავლის ისტორიამ უჩვენა, რომ პერიოდულობით კონტინენტური ფილები განიცდიდნენ შეერთებას, შემდეგ კი ისინი იშლებოდნენ. ზოგიერთი მკვლევარი ასეთ კონსტიტენციას ხსნის დედამიწის მანტიის გადასვლით ერთი უჯრედიდან ორუჯრედიან დინების სისტემაზე. 

სუპერკონტინენტის განმეორებით წარმოქმნას ვარაუდობენ ამერიკელი მეცნიერები, რომლებსაც მიაჩნიათ, რომ რამდენიმე ათწლეულის შემდეგ, შესაძლებელია მოხდეს კონტინენტების ხელახალი გადაადგილება. 

აფრიკა შეუერთდება ევროპას, ავსტრალია მომავალშიც გააგრძელებს ჩრდილოეთით მოძრაობას და აზიასთან გაერთიანდება, ხოლო ატლანტის ოკეანე რამდენადმე გაფართოების შემდეგ სრულიადაც გაქრება. აფრიკის მოახლოებასთან ერთად გაიზრდება ალპებისა და პირენეების მთათა სისტემები, ხოლო თურქეთსა და საბერძნეთს ხშირი მიწისძვრები შეაწუხებენ. 

* პანგეა ულტიმა  (~250 — ~400 მლნ. წელი);
* ავსტრალია-ანტარქტიდა-აფროევრაზია (~130 მლნ. წელი);
* ავსტრალია-აფროევრაზია (~60 მლნ. წელი).

## თანამედროვე სუპერკონტინენტები 
* აფროევრაზია;
* ამერიკა;
* ევრაზია;

## ლიტერატურა 
* Xiao Xuchang & Liu Hefu (eds). *Global Tectonic Zones: Supercontinent Formation and Disposal. Proceedings of the 30th International Geological Congress*. Utrecht — Tokyo: VSP, 1997.
* John J. W. Rogers und M. Santosh: *Continents and Supercontinents.* 289 S., Oxford Univ. Press, Oxford [u.a.] 2004 ISBN 0-19-516589-6
* Ted Nield: *Superkontinent. Das geheime Leben unseres Planeten: Eine abenteuerliche Reise durch die Erdgeschichte.* München, Verlag Antje Kunstmann 2008.

## რესურსები ინტერნეტში 
* Karten des Paleomap- Projektes
* Paläogeographische Rekonstruktion der letzten 600 Mio. Jahre 
* Plattentektonik- Animationen des USGS 
* Geologische Geschichte des Präkambriums
* Pannotia 
* Am Anfang war Ur 
* Die Spur des Lebens auf der Erde
* Glossar plattentektonischer und paläographischer Ausdrücke  (PDF-Datei; 128 kB)

კატეგორია:ტექტონიკა
კატეგორია:კონტინენტები
კატეგორია:სუპერკონტინენტები
აყვარაში (ფოქვეშის თემი)

**აყვარაში** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ფოქვეშის თემი), მდინარე ღალიძგის მარცხენა ნაპირზე. ზღვის დონიდან 120 მ, ოჩამჩირიდან 13 კმ. 

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
ალექსანდრ დიუმა

ცნობილია ორი **ალექსანდრ დიუმა**. თქვენ შესაძლოა იგულისხმეთ ერთ-ერთი ამათგან:

* ალექსანდრ დიუმა (მამა)  — ფრანგი მწერალი
* ალექსანდრ დიუმა (შვილი)  — ფრანგი მწერალი
სტრუქტურული გეოლოგია

**სტრუქტურული გეოლოგია** — ტექტონიკის დარგი, რომელიც შეისწავლის დედამიწის ქერქში ქანების განლაგების ელემენტარული სტრუქტურული ფორმების (ხშირად გეოლოგიაში მათ „სტრუქტურებს“ უწოდებენ) მორფოლოგიასა და გენეზისს (წარმოქმნის კინემატიკური და დინამიკური პირობები).

სტრუქტურული გეოლოგიის კვლევის ობიექტებს შორის განარჩევენ: პირველად, ე.ი. ქანის ჩამოყალიბების პროცესში წარმოქმნილ სტრუქტურებს; მეორეულ სტრუქტურებს, რომლებიც ძირითადად წარმოიქმნება ტექტონიკური პროცესების მოქმედებით.

პირველს განეკუთვნება: შრე, ფენა, კონსედიმენტაციური ნაპრალები, განწევრება; მეორეს: ნაოჭი, სხვადასხვა ტიპის რღვეები (ნასხლეტი, შესხლეტვა, ნაწევი და სხვ.). სტრუქტურული გეოლოგია შეისწავლის აგრეთვე მაგმური სხეულების მორფოლოგიას. ტრადიციული გეოლოგიური მეთოდების (გეოლოგიური აგეგმვა, ფაციესთა ანალიზი, მიკროსტრუქტურული ანალიზი) გარდა სტრუქტურულ გეოლოგიაში გამოიყენება აგრეთვე ქანების დეფორმაციის კვლევის ფიზიკური მეთოდები, რომლებიც ეფუძნება დრეკადობისა და პლასტიკურობის თეორიებს; სტრუქტურულ გეოლოგიაში ფართოდ დაინერგა სტრუქტურების ექსპერიმენტული მოდელირების მეთოდი.

სტრუქტურული გეოლოგიის მონაცემებს იყენებენ პრაქტიკული გეოლოგიის (სასარგებლო წიაღისეულის საბადოების ძებნა და ძიება, მოქმედი სამთამადნო საწარმოების გეოლოგიური მომსახურება და სხვ.) ამოცანების გადაწყვეტის დროს.

სტრუქტურული გეოლოგია ჩამოყალიბდა XIX საუკუნეში ამერიკასა და კანადაში, რუსეთსა და დასავლეთ ევროპაში. შესწავლილ იქნა კლივაჟი და ნაოჭები; რუსეთში ამ დარგის განვითარება უკავშირდება ნიკოლოზ გოლოვკინსკის (აღმოსავლეთ ევროპის ბაქნის ფენების წარმოქმნა), ალექსანდრე კარპინსკისა და ვლადიმერ ობრუჩევის (ალთაის, საიანისა და ურალის მადანთა ადგილმდებარეობის აგებულება) სახელებს.

დასავლეთ ევროპაში სტრუქტურულ გეოლოგიაში მუშაობდნენ მარსელ ბერტრანი და ემილ არგანი, რომლებმაც შეისწავლეს ალპების ნაოჭები და ნაწევები.

მნიშვნელოვანი იყო ასევე ნიკოლოზ შატსკის, ვიქტორ ხაინის, ალექსანდრე იანშინისა და ვლადიმერ ბელოუსოვის კვლევები.

## იხილეთ აგრეთვე
* სტერეოგრაფიული პროექცია

## ლიტერატურა 
* სტრუქტურული გეოლოგიის მეთოდები, თბ., 1979;
* Ажгирей Г. Д., Структурная геология, М., 1966;
* Белоусов В. В., Структурная геология, 2 изд., М., 1971.

კატეგორია:სტრუქტურული გეოლოგია
ძუარზენჯი

**ძუარზენჯი** — მწვერვალი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს კედელას ქედის განშტოება ძუარზენჯზე, მდინარე რიონის მარცხენა შენაკადის — გომრულის სათავეში. სიმაღლე ზღვის დონიდან 3419 მ. ძუარზენჯი აგებულია ქვედაცარცული თიხაფიქლებით, ქვიშაქვებითა და კირქვებით. აქვს ციცაბო კალთები. დამახასიათებელია ალპური და სუბნივალური ლანდშაფტები.

## ლიტერატურა 
კატეგორია:რაჭა-ლეჩხუმისა და ქვემო სვანეთის მხარის მთები
როჰტასის ციხესიმაგრე

**როჰტასის ციხესიმაგრე**  — ციხესიმაგრე პაკისტანში, პენჯაბის პროვინციაში. აშენებულია 1541-1543 წლებში ავღანეთის მეფე შერ-შაჰის მიერ. კომპლექსის გარშემოწერილობა 4 კმ-ია და წარმოადგენს პუშტუნური და ინდური არქიტექტურის ნაზავის პირველ მაგალითს მთელ ინდოეთის სუბ-კონტინენტზე.

ციხის კედლების სიმაღლე 18 მეტრია, მთელ სიგრძეზე, მდებარეობს 68 ნახევრადწრიული ბასტიონი და რამდენიმე ქვიშაქვის ჭიშკარი. იმ დროისთვის, იგი შეუვალ ნაგებობად ითვლებოდა.

ნაგებობას სახელი ეწოდა როჰტასის ბრძოლის პატივსაცემად, რომელიც შერ-შაჰმა მოგოლების წინააღმდეგ გამართა. მისი სიკვდილიდან 10 წლის შემდეგ, ციხესიმაგრე მოღალატეებმა მოგოლთა იმპერატორ უმაიუნს გადასცეს. მოგოლები ამ ციხეს დიდ მნიშვნელობას ანიჭებდნენ და მისი მსგავსი მრავალი სხვა ციხე ააგეს.

1997 წელს, იუნესკომ როჰტასის ციხესიმაგრე მსოფლიო მემკვიდრეობის სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
www.rohtasfort.com 
*UNESCO World Heritage Centre Web page
*Rohtas Conservation page on the Himalayan Wildlife Foundation website 
*Rohtas fort latest pictures
*Website about Jhelum District where Rohtas fort is situated 
*The official website of Rohtas Fort www.rohtasfort.com 

## გალერეა
კატეგორია:მსოფლიო მემკვიდრეობის ძეგლები პაკისტანში
Falcon Entertainment

**Falcon Entertainment** (აგრეთვე ცნობილი როგორც **Falcon Studios**), მსოფლიოში ერთ-ერთი უდიდესი გეი პორნოგრაფიული საპროდიუსერო, რომელიც მდებარეობს სან-ფრანცისკოში, კალიფორნია. ის დააარსა 1971 წელს ჩაკ ჰოლმსმა. წარმოადგენს მსოფლიო გეი ინდუსტრიის ერთ-ერთ ყველაზე ცნობად ბრენდს. ამჟამად მისი კონკურენტი ამერიკული კომპანიების მფლობელები და მმართველები Hot House Entertainment, Colt Studios, sing და Titan Media თავის დროზე Falcon Studios-ში მუშაობდნენ.

## ცნობილი მსახიობები
## სქოლიო
კატეგორია:გეი პორნოგრაფიული სტუდიები
თატა

**თატა** — ისტორიული ქალაქი პაკისტანში, სინდჰის პროვინციაში. მდებარეობს ქვეყნის უდიდეს მტკნარი ტბის - კინჯჰარის სიახლოვეს. ბოლო მონაცემებით, მისი მოსახლეობა 220 000 ადამიანს შეადგენს. ქალაქის მთავარ ღირსშეასნიშნაობას წარმოადგენს მაკლის ნეკროპოლისი, რომელიც 1981  წლიდან, იუნესკოს მსოფლიო მემკვიდრეობის სიაშია შეტანილი, ხოლო მის სიახლოვეს მდებარე შაჰ-ჯაჰანის მეჩეთი, რომელიც 1647–1649 წლებშია აშენებული, 1993 წლიდან იუნესკოს საცდელ სიაში იმყოფება. 

ქალაქი მოგოლთა იმპერიის მმართველი სამი დინასტიის დედაქალაქი იყო. მისი აყვავება გაძლიერება XIV-XVIII საუკუნეებში მიმდინარეობდა. 1739 წელს, თატა ნადირ-შაჰის ხელში აღმოჩნდა და ამ პერიოდიდან იწყება მისი დაღმასვლა.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*Historical Monuments of Thatta
* Thatta Tour from Karachi

კატეგორია:პაკისტანის ქალაქები
კატეგორია:მსოფლიო მემკვიდრეობის ძეგლები პაკისტანში
ლაჰორის ციხესიმაგრე

**ლაჰორის ციხესიმაგრე** (ურდ. هی قلع) — ციტადელი პაკისტანში, პენჯაბის პროვინციის ქალაქ ლაჰორში. ტრაპეციის ფორმის კომპლექსი 20 ჰექტარზეა გადაჭიმული. 

ციხესიმაგრის პირველი ვარიანტი, ჯერ კიდევ ანტიკური ეპოქაში, სავარაუდოდ ძვ.წ. 800 წელს ააგეს, თუმცა ამჟამინდელი ვერსია მოგოლთა იმპერიის მმართველმა აკბარ I-მა ააგო (1556–1605) და მას შემდეგ მის გადაკეთებას რეგულარულად აგრძელებდნენ მომდევნო მმართველები. კომპლექსს 30 კარიბჭე გააჩნია. 

1981 წელს, იუნესკომ ციხესიმაგრე მსოფლიო მემკვიდრეობის სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Lahore Fort snapshots
*Lahore Fort as seen from space (Google Maps)
*Panographic Images of Lahore Fort And Shalimar Garden at UN's World Heritage Site 
*Photos and information about the Lahore Fort
*Detailed History of Shahi Qila  

კატეგორია:მსოფლიო მემკვიდრეობის ძეგლები პაკისტანში
აბესალომ ტუღუში

**აბესალომ ტუღუში** (დ. 21 იანვარი, 1951, ზუგდიდი) — ქართველი ისტორიკოსი. 

1972 წლიდან მუშაობს ზუგდიდის მუზეუმში. 1978 წელს დაამთავრა თბილისის სახელმწიფო უნივერსიტეტის ისტორიის ფაკულტეტი. 1998 წელს ჩააბარა საკანდიდატო მინიმუმი. იმავე წლის 3 სექტემბერს ისტორიის ინსტიტუტში შედგა მისი საკანდიდატო დისერტაციის („ოდიშის სამთავრო 1657-1714 წლებში“) წინასწარი განხილვა, მაგრამ შემდეგ ოჯახური პირობების გამო ვერ შეძლო მისი დასაცავად წარდგენა.

გამოქვეყნებულია მისი 9 წიგნი და კრებულებსა და 80-ზე მეტი ნაშრომი საქართველოს ფეოდალური ხანის ისტორიის, წყაროთმცოდნეობის, ქართველთა რწმენა-წარმოდგენების ისტორიის, ფოლკლორისტიკისა და ლექსიკოლოგიის საკითხებზე. ამჟამად მუშაობს ლაზეთის ისტორიის მონოგრაფიულ შესწავლაზე და მეგრული გვარების ისტორიის მრავალტომეულზე.

## ძირითადი ნაშრომები 
# დემეტრე გურიელის მეფობის თარიღი, საქართველოს მეცნიერებათა აკადემიის მოამბე, ტ. 111, 1, 1983, გვ. 165-167
# სამხრეთ-კავკასიური უძველესი ხუროთმოძღვრების ისტორიისათვის, ჟ. „საბჭოთა ხელოვნება“, 1984 წ. 10, გვ. 113-119
# ცხოვრება და ღვაწლი დედოფალ მარიამ დადიანისა, თბილისი, 1992 
# ერთი უცნობი ხატის წარწერა [ლევან II დადიანის მიერ დასჯილი ვეზირის ვინაობა], კრ. „ქართული წყაროთმცოდნეობა“, ტ.VIII, თბ. 1993
# გვარის სოციალური ფუნქცია ფეოდალურ საქართველოში. ჟ. „ცისკარი“,1997 წ. 8,გვ.128-130
# სამეგრელოს სამთავროს ცენტრალური და ადგილობრივი მმართველობა, წიგნში „სამეგრელო, კოლხეთი, ოდიში“, თბ. 1999 წ. გვ.
# სამეგრელოს სამთავროს ისტორია (მეორე შესწორებული გამოცემა) ზუგდიდი 2001 
# ცაიშის საეპისკოპოსო (ისტორია, ეპისკოპოსთა ქრონოლოგიური სია, დოკუმენტები), ზუგდიდი 2001 
# უნგრული წყაროები საქართველოს შესახებ, ზუგდ. 2001 
# აფხაზეთის სამთავროს წარმოშობის დროის საკითხისათვის, ზუგდ. 2002 
# ლეჩხუმი XVII საუკუნის მეორე ნახევარში, ჟ. „მაცნე“ (ისტორიის სერია), 1988 წ. 1, გვ. 79-86
# ჩიქვანთა გამთავრების ისტორიიდან სამეგრელოში, ჟ. „რიწა“, 1991 წ. 135-141
# Peter Jomardidze, a Georgian public figure in 18-th century Poland, „PRO GEORGIA“ journal of Kartvelogical Studies, # 12 — 2005, ჭარსაწა, 2005. პპ.127-`128
# თოდოძეთა სასისხლო სიგელი, თბილისის სახელმწიფო უნივერსიტეტის ზუგდიდის ფილიალის შრომები, ტ. II, თბ.2006, გვ.206-210
# ქართული ხატების იერუსალიმური უცნობი წარწერები, ჟ. „საფარველი“ (ზუგდიდისა და ცაიშის ეპარქია), 2006 წ. 1, გვ.32 

## რესურსები ინტერნეტში
* აბესალომ ტუღუში — Iverieli

კატეგორია:ქართველი ისტორიკოსები
კატეგორია:დაბადებული 1951
კატეგორია:ზუგდიდის მუნიციპალიტეტში დაბადებულები
კატეგორია:დაბადებული 21 იანვარი
კუკის ჭაობი

**კუკის ჭაობი** — უძველესი სასოფლო-სამეურნეო დასახლება და დღეს არქეოლოგიური ძეგლი კუნძულ ახალი გვინეის სამხრეთ-აღმოსავლეთ ნაწილში, პაპუა-ახალი გვინეის ტერიტორიაზე. მდებარეობს ზღვის დონიდან 1550 მეტრზე, ხეობაში და მოიცავს 116 აკრს. აქ აღმოჩენილია სასოფლო სამეურნეო სადრენაჟო სისტემა, რომლის ასაკიც 9 000 წელია. სისტემა გაერთიანებული ყოფილა ერთ ქსელში. 

2008 წელს, იუნესკომ კუკის ჭაობი მსოფლიო მემკვიდრეობის სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* http://news.nationalgeographic.com/news/2003/06/0623_030623_kukagriculture.html
* http://whc.unesco.org/en/tentativelists/5059/

კატეგორია:პაპუა-ახალი გვინეა
კატეგორია:მსოფლიო მემკვიდრეობის ძეგლები პაპუა-ახალ გვინეაში
სემუაიზ გემჯი

**სემუაიზ „სემ“ გემჯი** (Samwise Gamgee) — პერსონაჟი ჯ.რ.რ. ტოლკინის ლეგენდარიუმში, რომანის „ბეჭდების მბრძანებელი“ ერთ-ერთი მთავარი პერსონაჟი.
 
სემი არის ჰობიტი. ცხოვრობს  შაირში და არის ცნობილი მებაღე და ფროდო ბეგინსის ერთ-ერთი მეგობარი. წიგნის მოვლენების მიხედვით, მან სახელი გაითქვა ფროდოსთან ერთად ბედისწერის მთისკენ გავლილი გზით.

## რესურსები ინტერნეტში 
* 
* 
*სემუაიზ გემჯი  საიტზე The Thain's Book
*სემუაიზ გემჯი საიტზე TheOneRing.net

კატეგორია:ბეჭდების მბრძანებლის პერსონაჟები
თურქეთის ტურიზმი

[მინი|250პქ|[სტამბოლი]]
თურქეთში ტურიზმი დამყარებულია ძირითადად ისტორიულ ადგილებზე, ზღვისპირა კურორტებზე ეგეოსისა და ხმელთაშუა ზღვების სანაპიროებზე. 2010 წელს თურქეთს 28.6 მილიონზე მეტი ტურისტი ჰყავდა.

### სტამბოლი 
სტამბოლი ერთ-ერთი ყველაზე პოპულარული ადგილია ტურისტებისთვის. აქ არის ათასობით სასტუმრო. ის არის ყველაზე დიდი ქალაქი და საკმაოდ დიდი ისტორია აქვს. აქ არის სულთან აჰმედის მეჩეთი (ლურჯი მეჩეთი), აია სოფია, ტოპკაპის სასახლე, გალატას კოშკი და ა.შ. სტამბოლში ასევე არის ერთ-ერთი ყველაზე დიდი სავაჭრო ცენტრი Istanbul Cevahir Mall, რომელიც მსოფლიოს 7 უდიდეს სავაჭრო ცენტრს შორისაა.

თურქეთის კურორტების უმრავლესობა სამხრეთ-დასავლეთ და სამხრეთ სანაპიროებზეა, რომელსაც ჰქვია თურქული რივიერა. ერთ-ერთი ასეთი კურორტია ანტალია _ ხმელთაშუა ზღვის სანაპიროზე. იგი თურქეთის აღიარებული ტურისტული ცენტრია. მთავარი საკურორტო ქალაქებია ასევე ბოდრუმი, ფეტიე, მარმარისი... თურქეთში შეგიძლიათ ნახოთ ეფესოს, ტროას, პერგამონის, ტრაპიზონის ადგილები, ანტიოქიის ეკლესია, კაპადოკია. ანკარა ისტორიული ქალაქია. სწორედ აქ არის ანითკაბირი _ თურქეთის რესპუბლიკის დამაარსებლის ათათურქის მავზოლეუმი.

ტურისტები ძირითადად ჩამოდიან გაერთიანებული სამეფოდან, გერმანიიდან, ისრაელიდან, უკრაინიდან, რუსეთიდან და იაპონიიდან, მაგრამ არც არაბეთის ქვეყნებიდან, ირანიდან, ჩრდილოეთ ამერიკიდან, საფრანგეთიდან და სკანდინავიის ქვეყნებიდან არიან ნაკლები ტურისტები. ბრიტანელი ტურისტები ეგეოსის ზღვის კურორტებზე ამჯობინებენ დასვენებას, როგორებიცაა ბოდრუმი და მარმარისი. გერმანელი და რუსი ტურისტები ისვენებენ ხმელთაშუა ზღვის სანაპიროებზე, მაგალითად ანტალიაში, ხოლო იაპონელი ტურისტები ძირითადად სტუმრობენ სტამბოლს და ისტორიულ ადგილებს, როგორიცაა ეფესო. ესპანელი ტურისტების რაოდენობამ ბოლო წლებში შესამჩნევად მოიმატა. 2007 წელს 200 000 ესპანელი ესტუმრა თურქეთს. ესპანელი დამთვალიერებლების უმეტესობა სტამბოლში ჯავშნის სასტუმროებს და ბევრი მათგანი ნახულობს კაპადოკიას.

2002-2005 წლებში ტურისტების რაოდენობამ 12.8 მილიონიდან 21.2 მილიონამდე მოიმატა, რამაც თურქეთი ტურისტული თვალსაზრისით ტოპათეულში შეიყვანა. 2005 წელს წლიური შემოსავალი იყო 17.5 მილიარდი დოლარი, რამაც ასევე ტოპათეულში მოახვედრა თურქეთი, როგორც მსოფლიოს ერთ-ერთი ყველაზე მაღალი წლიური შემოსავლის მქონე.

## რესურსები ინტერნეტში
* თურქეთის ტურიზმის პორტალი 

კატეგორია:თურქეთის ტურიზმი
ბორომირი

**ბორომირი** (Boromir) — პერსონაჟი ჯ.რ.რ. ტოლკინის ლეგენდარიუმში. რომანის „ბეჭდების მბრძანებელი“ ერთ-ერთი პერსონაჟი, ბეჭდის საძმოს წევრი.

ბორომირი არის ადამიანთა რასის წარმოდგენელი და ბეჭდის საძმოს ერთ-ერთი წევრი. იგი მოგზაურობს საძმოსთან ერთად მის დაშლამდე. რომანის სიუჟეტის მიხედვით, მას კლავენ მდინარე ანდუინთან, ჰობიტების, პერეგრინ ტუკისა და მერიადოკ ბრენდიბაკის დაცვისას.

ბორომირის ძმა არის ფარამირი, ხოლო მამა - გონდორის მოურავი დენეთორი.

პიტერ ჯექსონის „ბეჭდების მბრძანებელში“ მას განასახიერებს შონ ბინი.

## რესურსები ინტერნეტში 
კატეგორია:ბეჭდების მბრძანებლის პერსონაჟები
კატეგორია:შუახმელეთის დუნედაინები
აკორდი (მუსიკა)

**აკორდი** — სამი და მეტი მუსიკალური ბგერის თანაჟღერადობა. ამასთან აღსანიშნავია, რომ აუცილებელი არ არის, ნოტები ერთად სრულდებოდეს. აკორდად შეიძლება ჩაითვალოს არპეჯიოც.

როგორც წესი, აკორდები გამოიყენება თანამედროვე დასავლურ, დასავლეთ აფრიკულ და ოკეანიურ მუსიკაში.

აკორდი არსებობს მრავალი სახის: მაჟორული და მონორული, ტონიკური, სუბდომინანტური, დომინანტური და კიდევ მრავალი სხვა. აკორდი შეიძლება იყოს კეთილხმოვანი და არაკეთილხმოვანი. კეთილხმოვანს ეწოდება კონსონანსი, ხოლო არაკეთილხმოვანს დისონანსი.     

## სქოლიო 
კატეგორია:მუსიკის თეორია
ალთაის ოქროს მთები

**ალთაის ოქროს მთები** — 1998 წლიდან, იუნესკოს მსოფლიო მემკვიდრეობის სიაში ამ სახელითაა შესული ერთ-ერთი ძეგლი რუსეთის ფედერაციიდან, რომელიც მოიცავს ალთაის მთებს, კათუნის ნაკრძალს, ტბა ტელეცკოეს, ბელუხის მთებს და უკოკის მაღლობს.

იუნესკო ძეგლს შემდეგნაირად აღწერს: „რეგიონი წარმოადგენს ცენტრალურ ციმბირში მცენარეული ზონების ყველაზე სრულყოფილ თანამიმდევრობას სიმაღლის ზრდასთან ერთად, დაწყებული სტეპებით, ტყე-სტეპებით, შერეული ტყეებით, დამთავრებული სუბალბური და ალპური მცენარეულობით“. 

იუნესკომ ასევე განსაკუთრებული ყურადღება მიაქცია აქ გავრცელებულ მსოფლიო მასშტაბით ისეთ საფრთხის ქვეშ მყოფ ძუძუმწოვრებს, როგორებიცაა თოვლის ლეოპარდი და ალთაის ცხვარი. ტერიტორია მოიცავს 16 175 კმ²-ს.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში
* ალთაი
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში 
* Location map 
* Altai Republic Recreation Areas 
* Golden Mountains, Altai Republic, Russia 
* Golden Mountains of Altai at Natural Heritage Protection Fund

კატეგორია:მსოფლიო მემკვიდრეობის ძეგლები რუსეთში
კატეგორია:ალთაი
დასავლეთი კავკასიონი

**დასავლეთი კავკასიონი** — კავკასიონის მთების დასავლეთი ნაწილი, შავი ზღვიდან მწვერვალ იალბუზამდე. იგი მოიცავს იუნესკოს მსოფლიო მემკვიდრეობის ძეგლს, რომელიც მდებარეობს რუსეთის ფედრაციის ტერიტორიაზე, ქალაქ სოჭიდან 50 კმ-ით ჩრდილოეთით და წარმოადგენს კავკასიონის დასავლეთ კიდეს. იუნესკოს სპეციალისტთა შეფასებით, ეს ევროპის მთათა სისტემებს შორის ერთადერთი ადგილია, რომელსაც ადამიანის ზემოქმედება არ შეხებია. 

ტერიტორია მოიცავს კავკასიის სახელმწიფო ბუნებრივ ბიოსფერულ ნაკრძალს (), რომელიც 1924 წელს საბჭოთა მთავრობამ შექმნა ევროპაში ყველაზე მაღალი ხის, 85 მეტრი სიმაღლის ნორმანდიული სოჭის, ურთხელის უნიკალური ტყეებისა და ჩვეულებრივი ბზის დაცვის მიზნით. ამ ტერიტორიაზე ასევე მდებარეობს სოჭის ეროვნული პარკი. 

ამ ტერიტორიაზე ასევე ბინადრობდნენ კავკასიური დომბები, რომელთა უკანასკნელი გარეული წარმოამდგენელი 1927 წელს იქნა მოკლული.

## იხილეთ აგრეთვე 
*მსოფლიო მემკვიდრეობის ძეგლების სია აზიასა და ოკეანეთში
* იუნესკოს მსოფლიო მემკვიდრეობის ძეგლები რუსეთში
*აღმოსავლეთი კავკასიონი
*ცენტრალური კავკასიონი
*კავკასიონი

## რესურსები ინტერნეტში 
*UNESCO World Heritage Site
*Western Caucasus  at Natural Heritage Protection Fund
*Russian page about the Western Caucasus 
*Caucasian Reserve Website

კატეგორია:რუსეთის ქედები
კატეგორია:კავკასიონი
კატეგორია:მსოფლიო მემკვიდრეობის ძეგლები რუსეთში
სიხოტე-ალინი

**სიხოტე-ალინი** () — მთათა სისტემა რუსეთში, პრიმორსკისა და ხაბაროვსკის მხარეებში. გადაჭიმულია დაახლოებით 900 კმ-ის სიგრძეზე, წყნაროკეანური პორტის - ვლადივოტსოკის მიმართულებით. უმაღლესი მწვერვალია ტორდოკი-იანი (2 077 მ). 

სიხოტე-ალინი მთელ მსოფლიოში ერთ-ერთ ყველაზე ექსტრაორდინალურ ტემპერატურულ ზონებს მოიცავს. ჩრდილოეთ ტაიგისათვის ტიპური სახეობები (მაგალითად ჩრდილოეთის ირემი, შავი გრიზლი) თანაარსებობენ ტროპიკულ სახეობებთან ერთად (ამურის ლეოპარდი, ციმბირული ვეფხვი, აზიური მურა დათვი). 

1910 - 1920-იან წლებში სიხოტე-ალინს იკვლევდა ვლადიმირ არსენიევი, რომელმაც ეს თავგადასავლკები რამდენიმე წიგნში აღწერა. მათ შორისაა *დარსუ უზალა*, რომელიც 1975 წელს, აკირა კუროსავას მიერ გადაღებულ ოსკაროსან ფილმშიც იყო გამოყენებული. 

2001 წელს, იუნესკომ სიხოტე-ალინის 16 319 კმ² ფართობის მონაკვეთი მსოფლიო მემკვიდრეობის სიაში შიეტანა.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში
* Sikhote-Alin as a UNESCO World Heritage Site
*Central Sikhote-Alin at Natural Heritage Protection Fund

კატეგორია:რუსეთის ქედები
კატეგორია:მსოფლიო მემკვიდრეობის ძეგლები რუსეთში
ფატეჰპურ-სიკრი

**ფატეჰპურ-სიკრი** (, , ) — ქალაქი ინდოეთში უტარ-პრადეშის შტატში. ადრე აქბარის მმართველობის დროს  1571-1585 წლებში მოგოლთა იმპერიის დედაქალაქი იყო, შემდეგ დაკარგა დედაქალაქის სტატუსი წყლის არასაკმარისი რაოდენობის გამო. 1986 წელს შეტანილი იქნა იუნესკოს მსოფლიო მემკვიდრეობის ძეგლების სიაში.
## მთავარი ნაგებობები 
ფატეჰპურ-სიკრის ნაგებობები — წარმოადგენს განსხვავებული არქიტექტურული სკოლების სინთეზს, როგორიცაა რაჯიპუტული და მოგოლური. ეს დაკავშირებულია იმასთან, რომ მათ მშენებლობაში მონაწილეობდნენ არქიტექტორები ინდოეთის სხვადასხვა რეგიონებიდან. ჯაინიზმის და ინდუიზმის არქიტექტურული ელემენტები მჭიდროდ გადაჭდობილია ისლამურთან.სამშენებლო მასალად გამოყენებულია წითელი ქვიშაქვა.

ქალაქის ცნობილი ნაგებობები:
* *ნაუბატ-ხანა*
* *მარიამ-აზ-ზამანის სასახლე* — სასახლე აგებული XVII საუკუნეში გუჯარათული არქიტექტურის გავლენით.
* *პანჩ-მაჰალი* — ხუთსართულიანი სასახლე.
* *ბულანდ-დერვაზა* — ფატეჰპურ-სიკრის ერთ-ერთი კარიბჭე.
* *ჯამა-მასჯიდი* — მეჩეთი.
* *სალიმა ჩიშთის მავზოლეუმი*.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ინდოეთში
* მსოფლიო მემკვიდრეობის ძეგლების სია აზიასა და ოკეანეთში

## გალერეა 

File:Fatehput Sikiri Buland Darwaza gate 2010.jpg
File:Jama Masjid-Sikri-Fatehpur Sikri-India0008.JPG
File:Fatehpur Sikiri Salim Chishti Tomb 2010.jpg
File:Diwan-i-khas, Fatehpur Sikri, India.jpg
File:Fatehpur Sikri Panch Mahal.jpg

left|1060px|thumb|ფატეჰპურ-სიკრიი

## რესურსები ინტერნეტში 
* http://asi.nic.in/asi_monu_whs_fatehpursikri.asp  

კატეგორია:მსოფლიო მემკვიდრეობის ძეგლები ინდოეთში
კატეგორია:ინდოეთის არქიტექტურა
ჯეფ პალმერი

**ჯეფ პალმერი** (დაბადების სახელი **დევიდ ზულოაგა**), (დ. 27 მარტი, 1975) — გეი პორნო მსახიობი, რომელიც გამოჩნდა პორნოგრაფიულ ფილმებსა და ჟურნალებში.

## ბიოგრაფია
დევიდ ზულოაგა დაიბადა ლოს-ანჯელესში, კალიფორნია, მაგრამ ორი წლის ასაკიდან იზრდებოდა არგენტინის ქალაქ მენდოსაში თავის ევანგელისტ მშობლებთან. 14 წლის ასაკში მან პირველად ნახა პორნოგრაფიული ფილმი პიტერ ნორთის მონაწილეობით, რამაც მასში გააღვიძა ამბიცია თავადაც გამხდარიყო პორნო ვარსკვლავი. 16 წლის ასაკში პალმერი წავიდა სახლიდან ბრაზილიაში, შემდეგ კი ევროპაში, სადაც მან მიიღო პირველი გეი სექსუალური გამოცდილება თავის მეგობართან. ამ პერიოდში ის მუშაობდა ამსტერდამში მეძავ მამაკაცად კლუბ Blue Boy-ში. 19 წლის ასაკში ის საცხოვრებლად გადავიდა მაიამიში, სადაც ერთი წლის შემდეგ შედგა მისი დებიუტი Falcon Studios პორნოგრაფიულ ფილმში.

## ფილმოგრაფია
*1997: *Manhandlers* (Falcon)
*1997: *Heatwave* (Falcon)
*1997: *The Chosen* (Falcon)
*1998: *Fever* (Falcon)
*1998: *Betrayed* (Falcon)
*1999: *No Way Out* (Falcon)
*2001: ''Palmer's Lust* (Pacific Sun)
*2002: *Jeff Palmer: Raw* (Hot Desert Knights)
*2002: *Jeff Palmer: Hardcore* (Hot Desert Knights)
*2003: *Bareback Leather Fuckfest* (SX Video)
*2005: *Barebacking with Jeff Palmer Volume 3: Gang Fucked* (SX Video)
*2006: *Bareback Boot Camp* (SX Video)
*2009: *LA Raw'' (Raw Riders Studios)

## იხილეთ აგრეთვე
*Falcon Entertainment

## სქოლიო
კატეგორია:დაბადებული 1975
კატეგორია:გეი პორნო მსახიობები
კატეგორია:ამერიკელი პორნო მსახიობები
კატეგორია:ამერიკელი პოპ-მომღერლები
კატეგორია:ამერიკელი მომღერლები
კატეგორია:დაბადებული 27 მარტი
გეორგ აგრიკოლა

**გეორგ აგრიკოლა** ( ნამდვილი სახელი და გვარია *გეორგ ბაუერი*; დ. 24 მარტი, 1494, გლაუხაუ — გ. 21 ნოემბერი, 1555, კემნიცი) — გერმანელი ექიმი, მინერალოგი და მეტალურგი.

## ბიოგრაფია
1514-1518 წლებში ფილოლოგიას სწავლობდა ლაიფციგის უნივერსიტეტში. 1518-1522 წლებში იყო ცვიკაუში სკოლის რექტორი. 1521 წლიდან ლაიფციგში სწავლობდა მედიცინას. მუშაობდა ქალაქის ექიმად, ჩეხეთის სამთამადნო და მეტალურგიული მრეწველობის ცენტრში — ქალაქ იახიმოვში. 

პირველმა შეადგინა სასარგებლო წიაღისეულის, მისი დამუშავების ხერხებისა და მეტალურგიული პროცესების სისტემატური აღწერილობა, შეისწავლა 20 ახალი მინერალი და დაადგინა გარეგანი ნიშნების მიხედვით მათი განსაზღვრის მეთოდები, აღწერა მაღაროებში გავრცელებული დაავედებანი, გამოიკვლია მათი გამომწვევი მიზეზები და შეიმუშავა ამ დაავადებებთან ბრძოლის ღონისძიებათა სისტემა. 

აგრიკოლა პროფესიონალური ჰიგიენის ერთ-ერთი პიონერია. მისი შრომა „სამთო საქმისა და მეტალურგიისათვის“ (დაიწერა 1550, გამოქვეყნდა 1556) ორი საუკუნის მანძილზე ითვლებოდა სამთო ტექნიკისა და მეტალურგიულ სახელმძღვანელოდ. გეორგ აგრიკოლა გარდაიცვალა 1555 წლის 21 ნოემბერს ქალაქ ხემნიცში.

## თხზულებები 
* De natura corum qual effluunt ex terra, Venetiis, 1553;
* De Peste, Basileae, 1554.

## ლიტერატურა 
* Шухардин С. В. Георгий Агрикола. М., 1955;
* Georgius Agricola. 1494—1555, В., 1955.

## რესურსები ინტერნეტში 
## სქოლიო
კატეგორია:გერმანელი გეოლოგები
კატეგორია:გერმანელი მინერალოგები
შელფი

**შელფი**, **კონტინენტური მეჩეჩი** () — კონტინენტის წყალქვეშა კიდის მოსწორებული ნაწილი, რომელიც ეკვრის ხმელეთს. ახასიათებს მომიჯნავე ხმელეთის მსგავსი გეოლოგიური აგებულება. შელფის საზღვრებია — ზღვის ან ოკეანის ნაპირი და გნდე. წყლის სიღრმე გნდის თავზე დაახლოებით 100-200 მ-ია (ზოგჯერ 500-1500 მ, მაგალითად, ოხოტის ზღვის სამხრეთ ნაწილისა და ახალი ზელანდიის შელფებზე).

შელფი როგორც ისტორიულ-გეოლოგიური კატეგორია არსებობდა ყველა გეოლოგიურ პერიოდში. შელფის გეომორფოლოგიური საზღვრებია სანაპირო ხაზი და ზედაპირული გადახრა, რომლის ქვემოთ მკვეთრად მატულობს ზღვის სიღრმე.  

იყოფა: გარე და შიგა ზონებად. შელფის კიდის სიღრმე იცვლება 20-550 მ-მდე, ჩვეულებრივ 200 მ-მდე, საშუალოდ შეადგენს 133 მ-ს. თუ შელფის კიდე ძლიერ დანაწევრებულია და ხასიათდება ისეთი სიღრმეებით, რომლებიც განსხვავდება ტიპური შელფისგან, ასეთი ზონებისთვის მიღებულია ტერმინი ბორდერლენდი. შელფის შიგა ზონა ეკვრის სანაპირო ხაზს და წარმოდგენილია რთული, არასწორი ზედაპირით და აბრაზიული სუსტად გადამუშვებული სუბაერალური ან ზოგჯერ ტექტონიკური წარმოშობის რელიეფით, რომელიც ამ უკანასკნელ შემთხვევაში, დაძირულია მნიშვნელოვან სიღრმეზე.

შავ ზღვაში 110-160 მ სიღრმის შელფი მაქსიმალურ სიგანეს (200 კმ-ზე მეტი) ზღვის ჩრდილო-დასავლეთ ნაწილში აღწევს. დანარჩენ რაიონებში შელფის სიღრმე 110 მ-ზე ნაკლებია, სიგანე 10-15-იდან 2,5 კმ-მდე (თურქეთის ნაპირთან). შავ ზღვაში შელფი მთავრდება საშუალოდ 90-110 მ სიღრმეზე და მხოლოდ სევასტოპოლისა და იალტის სამხრეთით 140-160 მ-ზე. შავი ზღვის ფსკერის 24 % მოდის შელფზე. შავი ზღვის შელფის სიგანე ზღვის სხვადასხვა ნაწილში სხვადასხვაგვარია.

შელფს ძველთაგანვე იყენებდნენ თევზჭერისა და ზღვის ცხოველების რეწვისათვის (შელფზე იჭერენ თევზის 92%-ს). შელფზე ფართოდ არის გაშლილი სასარგებლო წიაღისეულის ძიება და მოპოვება. შელფზე მოიპოვებენ ნავთობს, აგრეთვე ქვიშრობულ სასარგებლო წიაღისეულს (კასიტერიტი, ტიტანმაგნეტიტი, ალმასი, ოქრო და სხვა).

## იხილეთ აგრეთვე
* შელფური მყინვარი

## სქოლიო
კატეგორია:რელიეფის ფორმები
კატეგორია:ოკეანოლოგია
კომის უღრანი ტყეები

**კომის უღრანი ტყეები** () — იუნესკოს მსოფლიო მემკვიდრეობის ბუნებრივი ძეგლი რუსეთში, ჩრდილოეთ ურალის მთებზე, კომის რესპუბლიკაში. ტყის მასივის ფართობი 32 800 კმ²-ია და ევროპის ყველაზე დიდ უღრან ტყეს წარმოადგენს.

კომის ტყეები ურალის მთების ტაიგის ეკორეგიონს მიეკუთვნება. აქ გავრცელებული ხის ძირითადი ჯიშებია ციმბირული ნაძვი, ციმბირული სოჭი და ციმბირული ლარიქსი, ხოლო ყველაზე გავრცელებული ძუძუმწოვრები ჩრდილოეთის ირემი, სიასამური, წაულა და კურდღელი. ტერიტორია შედის რუსეთის პეჩორა-ილიჩის ბუნებრივ ნაკრძალისა და იუგიდ-ვას ეროვნული პარკის შემადგენლობაში. მსოფლიო მემკვიდრეობის სტატუსი ტერიტორიამ 1995 წელს მიიღო და გახდა ამ სტატუსის მატარებელი პირველი ძეგლი რუსეთიდან. სწორედ ამ დრომდე, იუგიდ-ვას ეროვნული პარკის ტერიტორიაზე, მთავარ უპირატესობას ოქროს მოპოვება წარმოადგენდა.

მიუხედავად მსოფლიო მემკვიდრეობად აღიარებისა, კომის რესპუბლიკის მთავრობა დღემდე ვერ ვერ ეგუება რეგიონში ოქროს მოპოვებითი სამუშაოების შეწყვეტას და ამ საქმიანობის გაგრძელების მიზნით, ცდილობს ოქროთი მდიდარი არეალი დაცული ტერიტორიის ფარგლებს გარეთ მოაქციოს.

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში
* Virgin Komi Forests
* UNEP-WCMC World Heritage - Virgin Komi Forests 
*Virgin Komi Forests at Natural Heritage Protection Fund

კატეგორია:რუსეთის ნაკრძალები
კატეგორია:მსოფლიო მემკვიდრეობის ძეგლები რუსეთში
კატეგორია:ურალის მთები
კამჩატკის ვულკანები

მინი|255პქ
მინი|255პქ|კიზიმენი
მინი|255პქ|კლიუჩევსკაია-სოპკა
მინი|255პქ|კლიუჩევსკაია-სოპკა

**კამჩატკის ვულკანები** — ვულკანების ფართო ჯგუფი რუსეთში, კამჩატკის ნახევარკუნძულზე. 30 მათგანი აქტიურია. 1996  წელს, ისინი იუნესკომ მსოფლიო მემკვიდრეობის სიში შეიტანა.

**ცენტრალური მასივის ვულკანები*

*ლეტუნუპი, 1340 მ, 
*ვოიამპოლსკი, 1225 მ, 
*სევერნი, 1936 მ, 
*სნეგოვოი, 2169 მ, 
*ოსტრი, 2552 მ, 
*სპოკოინი, 2171 მ, 
*იკტუნუპი, 2300 მ, 
*სნეჟნი, 2169 მ, 
*ატლასოვა, 1764 მ, 
*ბელი, 2080 მ, 
*ალნგეი, 1853 მ, 
*უკა, 1643 მ, 
*იელოვსკი, 1381 მ, 
*შიშელი, 2525 მ, 
*მეჟდუსოპოჩნი, 1641 მ, 
*ტიტილა, 1559 მ, 
*გორნი-ინსტიტუტი, 2125 მ, 
*ტუზოვსკი, 1533 მ, 
*ლეუტონგეი, 1333 მ, 
*სედანკინსკი, 1241 მ, 
*ფედოტიჩი, 965 მ, 
*კებენეი, 1527 მ, 
*კიზიმენი, 2376 მ, 

**კლიუჩევსკაიას ჯგუფი*
**კლიუჩევსკაია-სოპკა

**ავაჩინსკაიას ჯგუფი*
**აგაკი
**არიკი
**კორიაკსკი
**ავაჩინსკი
**კოზელსკი

*კსუდაჩი
*ილინსკი
*კამბანლი

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში
* Один из наиболее полных списков вулканов Камчатки
* Holocene Volcanoes in Kamchatka  
* Global Volcanism Program, Volcanoes of Kamchatka and Mainland Asia 
* Вулканы Камчатки на сайте Фонда «Охрана природного наследия» 

კატეგორია:რუსეთის ვულკანები
კატეგორია:მსოფლიო მემკვიდრეობის ძეგლები რუსეთში
ბალანი

**ბალანი** — სოფელი დასავლეთ საქართველოში, აფხაზეთის ავტონომიურ რესპუბლიკის ოჩამჩირის მუნიციპალიტეტში (აძიუბჟის თემი). მდებარეობს სამურზაყანოს დაბლობზე, ოჩამჩირე–სოხუმის რკინიგზის ხაზის სამხრეთით. ზღვის დონიდან 22 მეტრზე, შავი ზღვიდან დაშორებულია 1 კილომეტრით, ოჩამჩირიდან - 28 კილომეტრით.

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
კატეგორია:საქართველოს ოკუპირებული სოფლები
ბესლახუბა

**ბესლახუბა** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, სამურზაყანოს დაბლობზე, მდინარე ღალიძგის მარჯვენა მხარეს. თემის ცენტრი (სოფლები:აბჟააფთრა, ახალი აკვასკია, დოდლანი). რკინიგზის ბაქანი. ზღვის დონიდან 30 მ, ოჩამჩირიდან 7 კმ. 2008 წლიდან ოკუპირებულია რუსეთის ფედერაციის მიერ.

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
ბზანა

**ბზანა** — სოფელი აფხაზეთის ავტონომიურ რესპუბლიკის ოჩამჩირის მუნიციპალიტეტში (კუტოლის თემი), სამურზაყანოს დაბლობზე, მდინარე დღამშის მარცხენა მხარეს. ზღვის დონიდან 40 მ, შავი ზღვიდან 7 კმ, ოჩამჩირიდან 24 კმ. 2008 წლიდან ოკუპირებულია რუსეთის ფედერაციის მიერ.

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
ტრილოგია

**ტრილოგია** () — ერთი ავტორის სამი დრამატული ან დიდი ფორმის ეპიკური ნაწარმოები, რომლებიც გაერთიანებულია ერთი თემით, იდეური შინაარსით, პერსონაჟებითა და მოქმედების განვითარების ძირითადი მიმართულებით. ტრილოგიის სამივე წიგნს შეიძლება ჰქონდეს როგორც ერთი და იგივე, ისე სხვადასხვა სახელწოდება.

## ლიტერატურა
## რესურსები ინტერნეტში
* www.nplg.gov.ge
* საბიბლიოთეკო ტერმინოლოგიის ლექსიკონი

კატეგორია:ტრილოგიები
ჩონმიო

**ჩონმიო** — კონფუციანური სალოცავი სამხრეთ კორეაში, რომელიც ეძღვნება კორეის ჩოსონის დინასტიის მმართველთა ხსოვნას. 1995 წელს, იუნესკომ იგი მსოფლიო მემკვიდრეობის სიაში შეიტანა. იუნესკოს თანახმად, ჩონმიო უძველესი სამეფო კონფუციანური სალოცავია, რომელშიც საცერემონიო რიტუალები XIV საუკუნიდან დღემდე გრძელდება. 

მონუმენტი 1394 წელს მეფე ტაეჩოს ბრძანებით აშენდა და აზიის ერთ-ერთ უგრძეს ნაგებობას წარმოადგენდა. მთავარ დარბაზს შვიდი ოთახი გააჩნია. თითოეული ოთახი მხოლოდ მეფე-დედოფლისთვის იყო განკუთვნილი. შემდგომში, ნაგებობა კიდევ უფრო გააფართოვა მეფე სეოჩონგმა. 

აქ ინახება კორეის მეფეების 19 და დედოფლების 30 მემორიალური დაფა, რომლებიც 19 ოთახშია განთავსებული.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Official website 
* UNESCO Jongmyo shrine
* UNESCO Masterpiece of the Oral and Intangible Heritage of Humanity Jongmyo Daeje ceremony 
* Jongmyo Jeryeak : Official Seoul City Tourism 
* Jongmyo Shrine : Official Site of Korea Tourism Org  
* Life in Korea: Jongmyo
* Asian Historical Architecture: Jongmyo

კატეგორია:მსოფლიო მემკვიდრეობის ძეგლები სამხრეთ კორეაში
სოკურამი

**სოკურამის მღვიმე** — განდეგილების საცხოვრებელი ადგილი, სამხრეთ კორეაში, რომელიც შედის ბულგუსკის სატაძრო კომპლექსში. მდებარეობს ზღვის დონიდან 750 მეტრზე და გადაჰყურებს იაპონიის ზღვას. 1962 წელს, ის გაფორმდა როგორც სამხრეთ კორეის 24-ე ეროვნული საგანძური, ხოლო 1995 წელს, ბულგუსკის ტაძართან ერთად, იუნესკომ მსოფლიო მემკვიდრეობის სიაში შეიტანა. მღვიმეში ინახება ბუდას ერთ-ერთი საუკეთესო სკულპტურა მთელ მსოფლიოში.

სოკურამის მშენებლობა ახ.წ. 742 - 751 წლებში, სილას სამეფოს ზეობის პერიოდში მიმდინარეობდა.

დღეისათვის, მღვიმე ტურისტებისათვის ღიაა და სამხრეთ კორეის ერთ-ერთ ყველაზე მონახულებად ღირსშესანიშნაობას წარმოადგენს.

## გალერეა

Image:Korea-Gyeongju-Seokguram-13.jpg|
Image:Rinux2.jpg|
Image:Korea-Gyeongju-Seokguram-12.jpg
Image:Korea-Gyeongju-Seokguram-05.jpg
Image:Korea-Gyeongju-Seokguram-11.jpg
Image:Korea-Gyeongju-Seokguram-08.jpg
Image:Korea-Gyeongju-Seokguram-06.jpg
Image:Korea-Gyeongju-Seokguram-02.jpg

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* National Heritage: Seokguram 
* Cultural Heritage: Seokguram
* Asian Historical Architecture: Seokguram

კატეგორია:მსოფლიო მემკვიდრეობის ძეგლები სამხრეთ კორეაში
ლითოლოგია

[მინი|250პქ|[ქანი (გეოლოგია)|ქანები]]
**ლითოლოგია** (ბერძნ. lithos — ქვა და logos — მოძღვრება) — მეცნიერება დანალექი ქანებისა და დანალექი საბადოების, აგრეთვე თანამედროვე ნალექების შედგენილობის, აგებულების, გენეზისისა და გავრცელების შესახებ. 

ჩამოყალიბდა XIX საუკუნის დასასრულს და XX საუკუნის დასაწყისში. ლითოლოგია შედგება სამი ნაწილისაგან: დანალექი ქანების შესწავლის მეთოდები (საველე და ლაბორატორიული); დანალექი ქანების პეტროგრაფია (დანალექი ქანების ნივთიერი შედგენილობის, სტრუქტურების, ტექსტურების აღწერა, ქანების სისტემატიკის და გენეზისის შესწავლა); ზოგადი ლითოლოგია (დანალექი ქანების წარმოშობის ზოგადი თეორიის — ლითოგენეზის — დამუშავება).
 
ეს ნაწილი აანალიზებს დალექვის პროცესის ზოგად კანონზომიერებებს და მიმართულებას. ანალიზი ემყარება არა მარტო დანალექი ქანების პეტროგრაფიის მონაცემებს, არამედ მრავალ სხვა მომიჯნავე დისციპლინას — ნიადაგთმცოდნეობას, ოკეანოლოგიას, გეოქიმიას, ფიზიკურ ქიმიას, რეგიონულ და ისტორიულ გეოლოგიას. ლითოლოგიური კვლევა ფართოდ მიმდინარეობს ევროპასა და ამერიკის შეერთებულ შტატებში. 

## ისტორია 
ლითოლოგიის ჩამოყალიბებაში მნიშვნელოვანი მოვლენა იყო ინგლისურ გემ „ჩელენჯერზე“ ჩატარებული ოკეანოგრაფიული ექსპედიციები (ამერიკელი მეცნიერი ჯ. მერეი, ბელგიელი ა. რენარი, 1891 წ.) და ი. ვალტერის მიერ ჩატარებული გამოკვლევები (1893—1894 წწ.), რომელიც მიეძღვნა ნალექთა ქანთწარმოქმნის საკითხებს. 

ევროპელი და ამერიკელი მეცნიერების კვლევების შედეგად ლითოლოგია XX საუკუნის 10-იან წწ. დამოუკიდებელ მეცნიერებად ყალიბდება. მის ფორმირებაში ამაგი დასდეს განსაკუთრებით ა. კარპინსკიმ, ა. პავლოვმა, ჰ. სორბიმ, ჯ. ბარელმა, ლ. კაიემ და სხვ. 

ლითოლოგიის შემდგომ განვითარებაზე მნიშვნელოვანი იყო ანდრია არხანგელსკის, ალექსანდრე ზავარიცკის, უილიამ ჰენრი ტუენჰოფელის, უილიამ კრუმბეინისა და სხვათა შრომები.

## ლითოლოგიური ჟურნალები 
* "Journal of the Sedimentary Petrology" (Tulsa, 1931-იდან);
* "Sedimentary geology" (Arnst., 1967-იდან);
* "Marine geology" (Arnst., 1964-იდან).

## რესურსები ინტერნეტში 
*ლითოლოგია

## ლიტერატურა 
;
* Pettijohn F. J., Sedimentary rocks, 2 ed., N. Y., 1957; 
* Twenhofel W. H., Principles of sedimentation, N. Y., 1950.
* Швецов М. С., Петрография осадочных пород, М., 1958; 
* Состояние и задачи советской литологии, в. 1—3, М., 1970;
* Крашенинников Г. Ф., Учение о фациях, М., 1971.

კატეგორია:პეტროლოგია